laion/Wikipedia-Exotic huggingface dataset:
דורון בן ברק

דורון בן ברק (נולד ב-1 בינואר 1973) הוא תת-אלוף בצה"ל שכיהן בעבר כסגן הפרקליט הצבאי הראשי ובתפקידו האחרון בצה"ל כצנזור הצבאי הראשי. בן ברק שירת בפרקליטות הצבאית משנת 1995 בשורה של תפקידים, בהם היועץ המשפטי לפיקוד העורף, פרקליט עריקים, סגן היועץ המשפטי לאזור יהודה והשומרון, פרקליט פיקוד המרכז וחיל האוויר והיועץ המשפטי לאזור יהודה והשומרון. ביולי 2020 החליט שר הביטחון, בני גנץ, למנותו לתפקיד הצנזור הצבאי הראשי במקומו של אלוף-משנה במילואים אייל סמואלוב שכיהן בתפקיד כממלא מקום מאז פרישתה של תת-אלוף אריאלה בן-אברהם בפברואר 2020. ב-13 באוגוסט 2020 נכנס לתפקידו כצנזור הצבאי הראשי והועלה לדרגת תת-אלוף. כיהן בתפקיד עד 30 ביוני 2022, אז העביר את התפקיד לתת-אלוף קובי מנדלבליט. בן ברק הוא בעל תואר ראשון ושני במשפטים מהאוניברסיטה העברית. בנוסף, הוא בוגר קורס "אפק" לפיקוד ומטה במכללה לביטחון לאומי ובעל תואר שני במדעי המדינה מטעם אוניברסיטת חיפה במסגרת הלימודים במכללה לביטחון לאומי. מדיה וקבצים בנושא דורון בן ברק בוויקישיתוף עדו בן פורת, דורון בן ברק מונה לצנזור הצבאי הראשי, באתר ערוץ 7, 9 ביולי 2020 דורון בן ברק, באתר הפרקליטות הצבאית (דרך ארכיון האינטרנט) תא"ל דורון בן ברק מונה לצנזור הצבאי הראשי, ‏13 באוגוסט 2020 נועה שטרנברג, ‏הצנזור הצבאי הראשי מתחלף: לתפקיד נכנס תא"ל קובי מנדלבליט, באתר כיפה, 30 ביוני 2022 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
גביע הטוטו 2008/2009

גביע הטוטו לליגת העל 2008/2009 הייתה המהדורה ה-25 של הגביע השלישי בחשיבותו בכדורגל הישראלי. התחרות התקיימה בשני שלבים. ראשית, חולקו 12 קבוצות ליגת העל לשלושה בתים בני ארבע קבוצות כל אחד, בהם שיחקו הקבוצות זו מול זו פעמיים (בית וחוץ). שתי המובילות בכל הבית העפילו לרבע הגמר. שלב רבע הגמר שוחק במתכונת בית חוץ, חצי הגמר והגמר שוחקו במתכונת של משחק בודד, כאשר הביתיות נקבעה בהגרלה. משחקי חצי הגמר והגמר התקיימו באצטדיון רמת גן. מכבי תל אביב זכתה בתואר בפעם השלישית בתולדותיה, והראשונה מזה 10 שנים, כאשר גברה במשחק הגמר על מ.ס. אשדוד בתוצאה 0–1. בתואר מלך השערים של המפעל בעונה זו התחלקו איליה יברויאן ממכבי תל אביב ויובל אבידור מהפועל עירוני קריית שמונה, שכבשו חמישה שערים כל אחד. משחקי שלב הבתים החלו ב-9 באוגוסט והסתיימו ב-6 בינואר 2009. משחקי רבע הגמר נערכו בגומלין בית-חוץ, למעט המשחק של קריית שמונה נגד בני סכנין ששוחק בשיטת משחק נוק אאוט אחד במגרש נייטרלי מפאת אילוצים. המשחקים הראשונים נערכו ב-5 וה-6 בינואר, הגומלין ב-13 וב-14 בינואר 2009 שני משחקי חצי הגמר נערכו באצטדיון רמת גן ב-28 בינואר 2009. עונת 2008/2009 בליגת העל בכדורגל גביע המדינה בכדורגל 2008/2009 תוצאות המשחקים משלב רבע הגמר עד הגמר, אתר www.rsssf.org מכבי ת"א זכתה בגביע הטוטו, באתר מנהלת הליגות לכדורגל, ‏2018-09-26 מכבי ת"א זכתה בגביע הטוטו לעונת 2008/09, באתר ONE‏, 4 בפברואר 2009
מערת לאס צ'ימנאס

מערת לאס צ'ימנאס (בספרדית: Cueva de Las Chimeneas, מילולית "מערת הארובות") היא אתר ארכאולוגי במועצה העירונית פואנטה וייסגו (ספ') בקהילה האוטונומית קנטבריה בצפון ספרד. המערה שוכנת בגובה 180 מטרים מעל גובה פני הים על המדרון הדרום-מזרחי של הר קסטיו, והיא אחת מהמערות במכלול המכונה "המערות של מונטה קסטיו" (Las cuevas del monte Castillo). ביולי 2008 היא נכללה באתר המורשת העולמית "מערת אלטאמירה ואמנות המערות בתקופת האבן המוקדמת בצפון ספרד" של ארגון אונסק"ו. המערה התגלתה בטעות בשנת 1953. בתחילה לא נמצא שום דבר מעניין בפנים, אך עד מהרה התברר כי דרך פירי הקרסט הרבים בסלע (ה""ארובות" שמהן קיבלה המערה את שמה) ניתן להגיע לגלריה הממוקמת במפלס התחתון, שקירותיה מעוטרים בציורים פלאוליתיים וגילופי סלע. המפלס התחתון של המערה מורכב ממסדרון באורך של 80 מטרים ורוחב של עד 4 מטרים, המוביל לגלריה בגודל של כ־20 × 17 מטרים, שקירותיה מעוטרים בחריטות ורישומים של סמלים מופשטים עשויים בצבע שחור, ובעלי חיים (כולל איילים, סוסים, יעלים, פר הבר וצבאים). במהלך החפירה התגלו לסת של אייל וכלי אבן עשויים צור (שלושה להבים, מקדחה אחת ושני מגרדים). לא ניתן לבצע חפירות ארכאולוגיות בחלקים מהמערה בגלל העובדה שחלק משמעותי מהמפלס התחתון, כולל הכניסה המקורית, התמוטט ונוצרו נטיפים סביב גושי הסלע שהתמוטטו. הכרונולוגיה של המערה אינה ודאית. על סמך ניתוח רשמי, הציורים סווגו בסגנון III על פי השיטה שהציע הארכאולוג הצרפתי אנדרה לרואה-גוראן (אנ') והציורים הם בני 17,000 שנים, כלומר בתקופת התרבות הסולוטרנית. תיארוך פחמן-14 הראה תאריכים בין 15,000 ל-13,000 שנים לפני זמננו, כלומר בתקופת התרבות המגדלנית, אך לא כל החוקרים קיבלו תוצאות אלה. מדיה וקבצים בנושא מערת לאס צ'ימנאס בוויקישיתוף Andrew J. Lawson, Painted Caves: Palaeolithic Rock Art in Western Europe, OUP Oxford, 2012, Page 285, ISBN 9780199698226
עמית אדרי

עמית אדרי (נולד ב-26 באוגוסט 1969) הוא מנכ"ל משרד החינוך לשעבר. בעברו היה ראש מטה שר במשרד הבינוי והשיכון ובמשרד העלייה והקליטה. אדרי, הוא תת-אלוף במילואים ומתפקד כראש חטיבת הלוגיסטיקה במילואים באגף הטכנולוגיה והלוגיסטיקה. אדרי הוא בן לאב עולה ממרוקו ולאם בת לניצולי שואה מהונגריה. למד בבית הספר היסודי ממלכתי ב' (ברטוב), בחטיבת הביניים אלון ובתיכון אוסטרובסקי, כולם ברעננה. ב-1987 התגייס לצה"ל ושירת בחיל הלוגיסטיקה. בתפקידיו השונים בצבא, תפקד כקצין לוגיסטיקה בתפקידי שטח מגוונים בליבת העשייה, שימש ק. לוגיסטיקה של אוגדת עזה ופיקד על קורס קציני הלוגיסטיקה, הכשיר מאות קצינים וקצינות, פעל לקידום קצינות ולשילובן במערך השדה ופיקד על המערך הלוגיסטי של פיקוד הדרום במהלך מבצע עופרת יצוקה. כמו כן עסק בפיתוח נהלים, שיטות עבודה, מערכי הכשרה והדרכה והתאמת הארגון לשינויים. בשנת 2013 פרש מצה"ל בדרגת אלוף-משנה בתפקיד סגן קצין לוגיסטיקה ראשי לאחר 26 שנות שירות. עם שחרורו מצה"ל פנה אדרי למגזר העסקי, הקים עם קבוצת שותפים את רשת החנויות "סופר פארטי" והיה המנכ"ל הראשון שלה. כמו כן היה שותף להקמת חברת "עמית אדרי ניהול, ייעוץ, הכוונה והדרכה" והוביל אותה בתור המנכ"ל. לפני מינויו לראש המטה של גלנט במשרד השיכון והבינוי, היה יועץ חיצוני למשרד השיכון. הוא הוביל את הקמת חריש ב־2016–2017, ולאחר מכן מונה לראש המטה במשרד. אדרי שימש בתפקיד ראש מטה השר בשלושה משרדים ממשלתיים - הבינוי והשיכון, העלייה והקליטה, והחינוך. והיה שותף ב"בופאלו ניהול, ייעוץ והשקעות" העוסקת בתחום הפיתוח האסטרטגי, ניהול לוגיסטי, ניהול פרויקטים וכדומה. לאחר כניסתו של השר גלנט לתפקיד הוביל אדרי את ההיערכות של משרד החינוך לפתיחת שנת הלימודים בצל נגיף הקורונה, ובתוך כך את נושא הלמידה הדיגיטלית מרחוק ואת מדיניות השר גלנט לגמישות ניהולית עבור מנהלי בתי הספר. ביולי 2020 הודיע השר יואב גלנט כי החליט למנות את אדרי למנכ"ל משרד החינוך, ובאותו החודש אושר מינויו בממשלה. ביולי 2021 סיים את תפקידו כמנכ"ל משרד החינוך בשל החלפת שרים במשרד. ביוני 2022 מונה אדרי לרח"ט הלוגיסטיקה במילואים והועלה לדרגת תת-אלוף. ביולי 2022 הודיע ראש עיריית גבעתיים על מינוי של אדרי ליו"ר בית הספר התיכון ע"ש תלמה ילין. אדרי הוא בעל תואר ראשון משולב במדעי החברה (כלכלה, סוציולוגיה ומדעי המדינה) מאוניברסיטת בר-אילן ותואר שני במדיניות ציבורית למנהלים מאוניברסיטת תל אביב. תושב תל אביב ואב לארבעה. נועם (דבול) דביר, עמית אדרי: "חטפתי נאצות מהורים כי עודדתי תלמידים להתחסן", באתר ישראל היום, 26 באוגוסט 2021 עמיר קורץ, המיועד למנכ"ל משרד החינוך: מקורב של גלנט, בלי ניסיון בתחום, באתר כלכליסט, 5 ביולי 2020 מנכ"ל משרד החינוך, עמית אדרי בנס ציונה: "מברך על חזרתם של כל תלמידי מערכת החינוך אל בתי הספר", באתר חדשות אפס שמונה 08, ‏2021-04-22 מנכל משרד החינוך עמית אדרי על השבת בתי הספר לפעילות מלאה: נדמה שחזרנו לשגרה, אך זה לא המצב | 103fm, באתר 103FM - האזנה לרדיו און ליין גלנט ממנה מנכ"ל חדש למשרד החינוך: עמית אדרי, באתר גלובס, 9 ביולי 2020 אמיר אטינגר, מנכ"ל חדש במשרד החינוך, באתר ערוץ 20, 26 ביולי 2020
ארבעת העמקים

ארבעת העמקים (בפרסית: چهار وادی) הוא ספר שנכתב על ידי בהאא אללה, מייסד הדת הבהאית. הספר שבעת העמקים נכתב גם הוא על ידי בהאא אללה, ושני הספרים ביחד מפורסמים בשם שבעת העמקים וארבעת העמקים. עם זאת, שני הספרים שונים זה מזה ואין ביניהם קשר ישיר. הספר ארבעת העמקים נכתב בשנת 1857, בבגדאד. בהאא אללה כתב את הספר כמענה לשאלותיו של מנהיג הקאדריה, זאת לאחר שבהאא אללה שהה איתם, עם הקאדריה, כשנתיים בהרי כורדיסטן. בספר, מתאר בהאא אללה ארבעה סוגים של אנשים: אלו אשר מנסים להתקרב לאל באמצעות קיום מצוות דתיות. אלו אשר מנסים להתקרב לאל באמצעות השכל וההיגיון. אלו אשר מנסים להתקרב לאל באמצעות אהבתם אליו. אלו אשר משלבים את שְלוש הדרכים שנזכרו לעיל. דרך זו מתוארת בספר כדרך המיסטית הנעלה ביותר. הטקסט של הספר בתרגום לאנגלית Wikizero - The Four Valleys, www.wikizero.com (ארכיון) The Seven Valleys, World News (באנגלית) (ארכיון) What does this mean?, Baha'i Forums (באנגלית) (ארכיון)
מייקל מרקוס

מייקל מרקוס מורגן (באנגלית: Michael Marcus Morgan), הידוע בשם מייקל מרקוס, הוא שחקן אנגלי. הוא מוכר בעיקר מהופעתו בתפקיד הנרי טיודור בסדרת הטלוויזיה "מלכה לבנה" משנת 2013. עוד שיחק בתפקידי משנה בסרטי הקולנוע "הרופא" (2013) ו"התאוריה של הכול" (2014). ב-2011 הופיע מרקוס בשני פרקים בעונה השלישית של הסדרה "עברייני על", בתפקיד פיטר קורא נלהב של חוברות קומיקס, ויכולת לצייר את העתיד. ב-2013 שיחק בדרמה ההיסטורית "מלכה לבנה" של ערוץ BBC One, עיבוד לרומנים בסדרת "מלחמת הדודנים" מאת פיליפה גרגורי. מרקוס גילם את דמותו של הנרי טיודור, הטוען לכתר מבית לנקסטר שמאוחר יותר החל את שושלת בית טיודור. באפריל 2014 פורסם שמרקוס יופיע בתפקיד הראשי בדמות ולנטין בהפקה של הלהקה השייקספירית המלכותית של המחזה "שני אדונים מוורונה". ב-2019 השתתף בסדרת הטלוויזיה "מלחמת העולמות" על פי הרומן באותו שם מאת ה. ג'. ולס. מייקל מרקוס, במסד הנתונים הקולנועיים IMDb (באנגלית) Sweeney, Sabrina (2013-06-12). "The White Queen: Women in history rediscovered - BBC News". BBC News (באנגלית בריטית). נבדק ב-2016-01-16. "Mark Arends & Michael Marcus to Lead RSC's THE TWO GENTLEMAN OF VERONA, Opens 22 July". BroadwayWorld.com. נבדק ב-2016-01-16. Valentine | The Two Gentlemen of Verona | Royal Shakespeare Company, 2015-03-10, נבדק ב-2016-01-16
ואלוייב

ואלוייב (ברוסית: Валуев) הוא שם משפחה. האם התכוונתם ל... גריגורי ואלוייב (רו') – אציל רוסי חבר הדומה של האימפריה הרוסית במאה ה-17 ולדימיר ואלוייב – מפקד הצי הבלטי הרוסי פיוטר ואלוייב (אנ') – שר הפנים של האימפריה הרוסית האוקאז של ואלוייב – צו סודי שהוציא פיוטר ואלויב בשנת 1863 נגד השפה האוקראינית ניקולאי ואלוייב – מתאגרף ופוליטיקאי רוסי
מערת אל פנדו

מערת אל פנדו (בספרדית: Cueva de El Pendo) היא אתר ארכאולוגי במועצה העירונית קמרגו (ספ') בקהילה האוטונומית קנטבריה בצפון ספרד. ביולי 2008 היא נכללה באתר המורשת העולמית "מערת אלטאמירה ואמנות המערות בתקופת האבן המוקדמת בצפון ספרד" של ארגון אונסק"ו. המערה התגלתה בשנת 1878 על ידי הארכאולוג החובב מרסלינו סאנס דה סאוטואולה (אנ') (מגלה מערת אלטאמירה). בגלל התמוטטותה החלקית של תקרת אבן הגיר, חלקים מהמערה אינם זמינים כיום. במהלך החפירות הארכאולוגיות שנערכו במאה ה-20 נחשף רצף סטרטיגרפי ארוך, המכסה 20 שכבות, מלפני 82,000 שנים, מהתקופה הפלאוליתית התיכונה ועד תקופת הברונזה מסביבות 1500 לפני הספירה. מהשנים 14,000–11,500 לפני הספירה נחשפו חפצים השייכים לתרבות המגדלנית, קרניים ועצמות מגולפים. בשנת 1997 חשף צוות ארכאולוגים בראשות רמון מונטס בארקין (Ramón Montes Barquin) באחד מקירות המערה קטע באורך 25 מטרים עם ציורי סלע, אשר בעבר לא נראו עקב שכבת פטריות שגדלה על הקיר. הציורים מתוארכים לתקופת התרבות הסולוטרנית, 21,000 עד 16,500 לפני הספירה. הציורים נעשו בתחמוצת ברזל אדומה. הם מכילים 12 ציורים של איילים, מלווים בעז, סוס, שתי צורות בעלי חיים בלתי מזוהים, וקבוצה של סמלים מופשטים בצורה של נקודות וקווים. מדיה וקבצים בנושא מערת אל פנדו בוויקישיתוף אתר האינטרנט הרשמי של מערת אל פנדו
לארי סמית'

לארי סמית' (באנגלית: Larry Smith; נולד ב-18 בינואר 1958) הוא כדורסלן עבר ומאמן כדורסל אמריקאי, אשר שיחק בליגת ה-NBA בין השנים 1980–1993. ממוצעיו הכוללים לאורך 13 עונותיו בליגה הם 6.7 נקודות, 9.2 ריבאונדים ו-1.1 אסיסטים למשחק. מאז שנת 1993 שימש כעוזר מאמן בקבוצות שונות בליגת ה-NBA, בליגת הפיתוח של ה-NBA ובליגת ה-WNBA, וכמאמן ראשי בליגת המכללות האמריקאית. סמית' נולד בעיר רולינג פורק שבמיסיסיפי, ובין השנים 1976–1980 למד באוניברסיטת המדינה של אלקורן אשר בדרום מיסיסיפי. בעונת 1979/1980 הוביל את קבוצת הכדורסל של האוניברסיטה להעפלתה הראשונה אי פעם לטורניר אליפות המכללות, עם ממוצעים של 20.1 נקודות ו-15.1 ריבאונדים למשחק. בדראפט ה-NBA‏ 1980 נבחר סמית' על ידי גולדן סטייט ווריורס, בבחירה ה-24. לאורך עונתו הראשונה ב-NBA קלע 9.6 נקודות למשחק ואסף את ממוצע הריבאונדים השלישי בגובהו בליגה (12.1 למשחק), ובהצבעה לפרס רוקי העונה סיים במקום השלישי, אחרי קלווין ראנסי והזוכה דארל גריפית'. בכל 8 העונות הבאות נותר אחד הריבאונדרים הבולטים ב-NBA, והעמיד ממוצעים של 8.3 נקודות ו-10.3 ריבאונדים למשחק כשחקן חמישייה קבוע בגולדן סטייט. בעונת 1986/1987 סייע לווריורס להעפיל לפלייאוף ה-NBA לראשונה מזה 10 שנים, לצדם של ג'ו בארי קארול, סליפי פלויד, פרוויס שורט וכריס מאלין. לאורך סדרת הפלייאוף השנייה, מול לוס אנג'לס לייקרס, הצטיין סמית' עם ממוצעים של 13.8 נקודות ו-15.6 ריבאונדים למשחק, אך קבוצתו הודחה בתוצאה 1–4. ביולי 1989, לאחר 9 עונות רצופות בגולדן סטייט, חתם סמית' על חוזה ביוסטון רוקטס. ב-3 עונותיו עם הרוקטס קלע 3.0 נקודות בממוצע למשחק, כמחליפו מהספסל של אוטיס ת'ורפ. לקראת עונת 1992/1993 חתם על חוזה בסן אנטוניו ספרס, ובסיומה פרש ממשחק, בגיל 35. בין השנים 1993–2002 שימש כעוזר מאמן ביוסטון רוקטס, תחת המאמן הראשי רודי טומג'נוביץ'. בעונות 1994 ו-1995 זכה עם הקבוצה בשתי אליפויות NBA. בעונת 2003/2004 היה עוזרו של טרי סטוטס, מאמן אטלנטה הוקס. בין השנים 2005–2008 שימש כעוזר מאמן באלבקרקי ת'אנדר בירדס, אנהיים ארסנל ואוסטין טורוס מליגת הפיתוח של ה-NBA, ובלוס אנג'לס ספארקס מליגת ה-WNBA. בשנת 2008 מונה למאמן קבוצת הכדורסל של אוניברסיטת המדינה של אלקורן, בה שיחק בעברו כסטודנט. ב-3 עונותיו בתפקיד רשמה תחתיו הקבוצה מאזן כולל של 12 ניצחונות ו-78 הפסדים (13.3%). מדיה וקבצים בנושא לארי סמית' בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות המשחק של סמית' בליגת ה-NBA, באתר basketball-reference.com סטטיסטיקות האימון של סמית' בליגת ה-NBA, באתר basketball-reference.com סטטיסטיקות האימון של סמית' בליגת המכללות, באתר basketball-reference.com סטטיסטיקות המשחק של סמית' בליגת המכללות, באתר sports-reference.com רשימת הנבחרים בדראפט 1980, באתר basketball-reference.com תוצאות ההצבעות לפרסי עונת 1980/1981, באתר basketball-reference.com סטטיסטיקות הסדרה בין הווריורס ללייקרס, באתר basketball-reference.com סמית' חותם על חוזה ביוסטון, באתר upi.com,‏ 11 ביולי 1989 סמית' חותם על חוזה בסן אנטוניו, באתר הניו יורק טיימס, 11 באוגוסט 1992 ביוגרפיה של סמית' כמאמן, באתר ה-NBA
Can't Stop Lovin' You

Can't Stop Lovin' You (בעברית: לא יכול/ה להפסיק לאהוב אותך) הוא סינגל שהוקלט על ידי להקת הרוק האמריקאית אירוסמית', ביחד עם הזמרת-יוצרת האמריקאית קארי אנדרווד, מתוך אלבום האולפן ה-15 שלה, Music from Another Dimension!. השיר יצא לאור ב-6 באפריל 2013, על ידי חברת התקליטים קולומביה רקורדס, כסינגל השלישי והאחרון מתוך האלבום. השיר נכתב על ידי סטיבן טיילר, מרטי פרדריקסן, טום המילטון, ג'ואי קרמר ובראד ויטפורד והופק על ידי סטיבן טיילר ומרטי פרדריקסן גם כן. אורכה של גרסת האלבום גדול יותר מזו של גרסת הסינגל, שקוצרה בכמה עשרות שניות על מנת שתתאים לשידורים ברדיו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4.1 מיליון השמעות. כלפי השיר הופנו ביקורות רבות, ביניהן ביקורות חיוביות. באתר המוזיקה Ultimate Classic Rock, סקרו את השיר תוך שנכתב שם כי "דגלים אדומים הונפו כאשר נודע על שיתוף הפעולה בין אירוסמית' לקארי אנדרווד". בנוסף לכך, נטען שם כי "טיילר מצליח לגרום לקולו להישמע טוב, אך אנדרווד נשארת באזור הנוחות שלה". במגזין המוזיקה רולינג סטון סקרו את השיר בצורה מקיפה, תוך שדיברו שם בעיקר על עצם שיתוף הפעולה בין הלהקה ואנדרווד. מידע על היצירה "Can't Stop Lovin' You" באתר מיוזיק בריינז סרטון השיר "Can't Stop Lovin' You" באתר יוטיוב סטיבן טיילר, מרטי פרדריקסן, טום המילטון, ג'ואי קרמר, בראד ויטפורד Aerosmith - Music From Another Dimension!, Discogs (באנגלית) Aerosmith (Ft. Carrie Underwood) – Can't Stop Loving You (באנגלית), נבדק ב-2020-07-09 Can't Stop Loving You - Tribute to Aerosmith and Carrie Underwood, נבדק ב-2020-07-09 Music From Another Dimension! (Expanded Edition), נבדק ב-2020-07-09 Dave Lifton, Aerosmith, 'Can't Stop Lovin' You' – Song Review, Ultimate Classic Rock (באנגלית) David Browne, David Browne, Aerosmith Tap Johnny Depp, Carrie Underwood for 'Another Dimension', Rolling Stone, ‏2012-07-30 (באנגלית)
Somethin' Bad

Somethin' Bad (בעברית: משהו רע) הוא סינגל שהוקלט על ידי הזמרת-יוצרת האמריקאית מירנדה למברט, ביחד עם הזמרת-יוצרת האמריקאית קארי אנדרווד, מתוך אלבום האולפן החמישי של למברט, Platinum. השיר יצא לאור ב-19 במאי 2014, על ידי חברות התקליטים אריסטה נאשוויל ו-RCA נאשוויל, כסינגל השני מתוך האלבום. השיר הגיע למקום הראשון במצעד שירי הקאנטרי. השיר נכתב על ידי כריס דספטנו, ברט ג'יימס ופריסילה רינה והופק על ידי פרנק לידל, צ'אק אינלי וגלן וורף. ב-Roughstock סקרו את השיר בחיוב, תוך שכינו אותו כ-"שיר שובב ומהנה שמסתמן להיות להיט שיגרום לקהל הרחב להתמכר אליו ולשמוע אותו ללא הרף". גם ב-AXS זכה השיר לביקורת חיובית. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-73 מיליון השמעות. השיר זכה להצלחה רבה, כאשר הגיע למקום הראשון במצעד שירי הקאנטרי ולמקום השישי במצעד שירי הקאנטרי של קנדה. במהלך פרסי בחירת הנוער 2014, קיבל השיר מועמדות בקטגוריית "בחירת מוזיקה – שיר קאנטרי", אך הפסיד לשיר "This Is How We Roll" של פלורידה ג'ורג'יה ליין. בנוסף לכך, דורג השיר במקום העשירי ברשימה השנתית של מצעד שירי הקאנטרי של בילבורד, שפורסמה בסוף שנת 2014. מידע על הסינגל "Somethin' Bad" באתר מיוזיק בריינז סרטון השיר "Somethin' Bad" באתר יוטיוב כריס דספטנו, ברט ג'יימס, פריסילה רינה Miranda Lambert - Platinum, Discogs (באנגלית) Miranda Lambert, Billboard Miranda Lambert (Ft. Carrie Underwood) – Somethin' Bad (באנגלית), נבדק ב-2020-07-09 Review: Miranda Lambert & Carrie Underwood - Something Bad | Country Music Reviews, Taylor Swift to Lady Antebellum | Roughstock.com, web.archive.org, ‏2014-07-06 Official Tickets and Your Source for Live Entertainment | AXS.com, www.axs.com (באנגלית) Somethin' Bad, נבדק ב-2020-07-09 Miranda Lambert, Billboard Teen Choice Awards 2014 Nominees Revealed!, Entertainment Tonight (באנגלית) Hot Country Songs - Year-End, Billboard Gold & Platinum, RIAA (באנגלית)
Something in the Water

Something in the Water (בעברית: משהו בתוך המים) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום הלהיטים הראשון שלה, Greatest Hits: Decade #1. השיר יצא לאור ב-29 בספטמבר 2014, על ידי חברת התקליטים אריסטה נאשוויל, כסינגל הראשון והפותח מתוך אלבום הלהיטים. השיר הגיע למקום הראשון במצעד שירי הקאנטרי. השיר נכתב על ידי קארי אנדרווד, כריס דספטנו וברט ג'יימס, הולחן על ידי ג'יימס והופק על ידי מארק ברייט. בסוף השיר ניתן לשמוע את אנדרווד מבצעת קטע קצר מתוך המזמור הנוצרי הפופולרי "Amazing Grace", שנכתב בידי הכומר ג'ון ניוטון והתפרסם לראשונה בספרו 'מזמורי אוֹלנִי'. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות. השיר זכה להצלחה רבה, כאשר הגיע למקום הראשון במצעד שירי הקאנטרי ולמקום השלישי במצעד שירי הקאנטרי של קנדה. בטקס פרסי גראמי ה-57 שהתקיים בשנת 2015, הועמד השיר בקטגוריית "הופעת הסולו קאנטרי הטובה ביותר", תוך שזכה בפרס באותו הערב. בנוסף לכך, דורג השיר במקום ה-36 ברשימה השנתית של מצעד שירי הקאנטרי של בילבורד, שפורסמה בסוף שנת 2015. מידע על היצירה "Something in the Water" באתר מיוזיק בריינז מידע על הסינגל "Something in the Water" באתר מיוזיק בריינז סרטון השיר "Something in the Water" באתר יוטיוב קארי אנדרווד, כריס דספטנו, ברט ג'יימס Release group “Greatest Hits: Decade #1” by Carrie Underwood - MusicBrainz, musicbrainz.org Greatest Hits: Decade #1 - Carrie Underwood | Songs, Reviews, Credits | AllMusic (באנגלית אמריקאית), נבדק ב-2020-07-09 Carrie Underwood, Billboard Carrie Underwood – Something in the Water (באנגלית), נבדק ב-2020-07-09 Carolyn Menyes, Carrie Underwood Finds Jesus in Inspirational New Song 'Something In The Water' [LISTEN], Music Times, ‏2014-09-29 (באנגלית) Greatest Hits: Decade #1, נבדק ב-2020-07-09 Carrie Underwood, Billboard 57th Annual GRAMMY Awards, GRAMMY.com, ‏2017-11-28 (באנגלית) Hot Country Songs - Year-End, Billboard Gold & Platinum, RIAA (באנגלית) Carrie Underwood & Blake Shelton Cross to Christian Charts, Billboard, ‏2016-04-21 Get millions of songs. All ad-free., Apple Music (באנגלית) Get millions of songs. All ad-free., Apple Music (באנגלית) Get millions of songs. All ad-free., Apple Music (באנגלית) WebCite query result, www.webcitation.org
חטיפת דפדפן

באבטחת מידע, חטיפת דפדפן (באנגלית: Browser Hijacking) היא מצב בו תוכנה לא רצויה משנה את הגדרות דפדפן האינטרנט של המשתמש ללא רצונו. לרוב, תוכנה זו מפנה אותו לעמודים ספציפיים, במטרה להגדיל הכנסות פרסום, או במטרה לגנוב נתונים ולפגוע במכשיר של הקורבן. לרוב, הם מותקנים על ידי המשתמש בחוסר תשומת לב, תחת מעטה הסוואה של תוספים תקינים. חוטף דפדפנים הוא סוג של תוכנה לא רצויה המשנה את הגדרות דפדפן האינטרנט ללא אישור המשתמש, כדי להפנותו לדפים לא רצויים. חוטף דפדפנים עשוי להחליף את דף הבית, אותו המשתמש הגדיר, או את מנוע החיפוש בדפדפן וכן לגרום לחלונות קופצים רבים שיופיעו בדפדפן. לרוב, התוקפים משתמשים בחטיפת דפדפן כדי לכפות על הגולש להיכנס לאתר מסוים, מה שיגדיל את הכנסות הפרסום של האתר. כמה מחוטפי הדפדפנים מכילים גם רוגלות. למשל, חלקם מכילים רישום הקשות, או תוכנה לאיסוף מידע כמו פרטי גישה לחשבון הבנק, פרטי דואר אלקטרוני ופרטי רשתות חברתיות. חוטפי דפדפנים יכולים גם לגרום פעמים רבות להורדה אוטומטית של תוכנות זדוניות מהדפדפן למחשב הקורבן ובכך להשתלט על המחשב, לגנוב ממנו נתונים, או לפגוע בו. תוכניות רבות של חטיפת דפדפנים כלולות בתוספים שונים אותם המשתמש מוריד, ונכללות בשירותים אותן התוסף מספק. אלא שלרוב שירותים אלו מופיעים ללא תיעוד ברור ומוצגים על ידי התוסף בנוסח "עקיף", שמערים על המשתמש וגורם לו שלא להבין לעומק את משמעות שירותים אלו אלא לחשוב שהוא מתקין תוסף בעל תכונה ספציפית. לדוגמה, התוסף יציע למשתמש להוריד שירות נוסף, כחלק מהתוסף, אשר ייעל את חוויות הגלישה שלו. המשתמש בטוח כי השירות אשר הסכים להורדתו ייעל לו את חוויית הגלישה בצורה כלשהי, אלא שבפועל מאחורי המילים "ייעול חוויית הגלישה" מסתתרת חטיפת הדפדפן והצגת דפים ספציפיים למשתמש. תוקפים יכולים לגרום משתמש להוריד חוטף דפדפנים גם בעזרת פישינג ודרכים נוספים. ניתן לזהות חטיפת דפדפן במידה ואחד מהמקרים הבאים מתממש: עמוד הבית/מנוע החיפוש השתנה ללא ידיעתו ואישורו של המשתמש . תוספים שלא הותקנו על ידי המשתמש התווספו לסרגל הכלים בראש הדפדפן. הדפדפן מתריע פעמים רבות על חלונות קופצים/חלונות קופצים מופיעים פעמים רבות, באתרים בהם אין פרסומות וחלונות קופצים. הדפדפן נטען באיטיות, יותר מהרגיל. על מנת להבטיח בסבירות גבוהה את אי-הידבקות הדפדפן בנוזקות שכאלו, יש להקפיד על הכללים הבאים: לקרוא היטב את תנאי השימוש של כל תוסף שמורידים לדפדפן, ולוודא שזהו תוסף מוכר ונפוץ, שזכה לביקורות חיוביות. בכל פעם שיוצא עדכון חדש לדפדפן, יש לעדכנו באופן מיידי. הימנעות מלחיצה על קישורים חשודים. הימנעות מכניסה לאתרים חשודים. התקנת תוכנת אנטי-וירוס. רויטל סלומון, פלישת חוטף הדפדפנים המעצבן, באתר הארץ, 23 במאי 2006 פרופ' מעיין גפת-תמיר, פרופ' דן בוכניק ושי אישטיין, חטיפת חיפוש בדפדפן, כתב העת מידעת, 18 ביולי 2022 Browser Hijacking: What Is It and How Can You Prevent It?, Pixel Privacy (באנגלית) What Is Browser Hijacking?, www.kaspersky.com, ‏2019-07-11 What Are Browser Hijackers?, us.norton.com (באנגלית) What is browser hijacker (browser hijacking)? - Definition from WhatIs.com, SearchSecurity (באנגלית)
בריר (פירושונים)

האם התכוונתם ל... בריר – כפר ערבי בנפת עזה שנהרס במלחמת העצמאות שדה בריר – אזור בנגב, סמוך לערד ברוריה אבידן-בריר – עיתונאית, סופרת ושחקנית ישראלית
Little Toy Guns

Little Toy Guns (בעברית: רובי צעצועים קטנים) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום הלהיטים הראשון שלה, Greatest Hits: Decade #1. השיר יצא לאור ב-15 בפברואר 2015, על ידי חברות התקליטים אריסטה נאשוויל ו-19 רקורדינגס, כסינגל השני והאחרון מתוך אלבום הלהיטים. השיר הגיע למקום השישי במצעד שירי הקאנטרי. הוא זכה בפרס בחירת הנוער בקטגוריית "בחירת מוזיקה – שיר קאנטרי". השיר נכתב על ידי קארי אנדרווד, כריס דספטנו והילרי לינדזי והופק על ידי מארק ברייט. מבקרי מוזיקה שונים הפנו כלפי השיר ביקורות חיוביות ומעורבות כאחד, תוך שטענו כי השיר הוא מעין פריקוול של הלהיט של אנדרווד "Blown Away", שיצא לאור ביולי 2012 ונכלל באלבום בעל אותו השם. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות. השיר זכה להצלחה מתונה, כאשר הגיע למקום השישי במצעד שירי הקאנטרי ולמקום השביעי במצעד שירי הקאנטרי של קנדה. בטקס פרסי גראמי ה-58 שהתקיים בשנת 2016, הועמד השיר בקטגוריית "הופעת הסולו קאנטרי הטובה ביותר", אך בשונה מ-"Something in the Water", לא זכה בפרס. בנוסף לכך, דורג השיר במקום ה-22 ברשימה השנתית של מצעד שירי הקאנטרי של בילבורד, שפורסמה בסוף שנת 2015. מידע על היצירה "Little Toy Guns" באתר מיוזיק בריינז סרטון השיר "Little Toy Guns" באתר יוטיוב קארי אנדרווד, כריס דספטנו, הילרי לינדזי Release group “Greatest Hits: Decade #1” by Carrie Underwood - MusicBrainz, musicbrainz.org Greatest Hits: Decade #1 - Carrie Underwood | Songs, Reviews, Credits | AllMusic (באנגלית אמריקאית), נבדק ב-2020-07-09 Carrie Underwood, Billboard Carrie Underwood – Little Toy Guns (באנגלית), נבדק ב-2020-07-09 Taste of Country Staff, Carrie Underwood, 'Little Toy Guns', Taste of Country (באנגלית) Rolling Stone, Rolling Stone, Carrie Underwood's 'Guns' Are Blazing on Parental Behavior, Rolling Stone, ‏2014-11-21 (באנגלית) Greatest Hits: Decade #1, נבדק ב-2020-07-09 Carrie Underwood, Billboard Carrie Underwood, Billboard Mary Cadden, List: Who won what at the 58th annual Grammys, USA TODAY (באנגלית) Hot Country Songs - Year-End, Billboard Gold & Platinum, RIAA (באנגלית)